**Adatkezelési tájékoztató a 2022. évi népszámlálás lebonyolításában közreműködő számlálóbiztosok jelentkezéséhez**

Adatkezelő:

**Tahitótfalui Közös Önkormányzati Hivatal**

Címe: 2021 Tahitótfalu, Kossuth L. u. 4.

 Telefonszám: 06 26 387-198

Adatvédelmi tisztviselő neve és elérhetősége: neve: Varga István Web Biztonság Informatika Kft. elérhetősége: jegyzo@tahitotfalu.hu

**Az adatkezelés jogszabályi alapja és célja:** a GDPR1 6. cikk (1) bekezdés a) pontja, azaz az érintett önkéntes hozzájárulása. Az adatkezelés célja a 2022. évi népszámlálás lebonyolításában közreműködő számlálóbiztosok toborzása.

**Az érintettek és a kezelt adtok köre:** Érintettek: a 2022. évi népszámlálás lebonyolításában közreműködő számlálóbiztosnak jelentkező személyek.

**Kezelt adatok köre:** az érintett neve, lakcíme, születési helye, ideje, telefonszáma, iskolai végzettsége, a feladat ellátásához szükséges kompetenciákról nyilatkozat.

**Az adatkezelés időtartama:** A számlálóbiztosi feladat ellátására kiválasztott érintett személyes adatai a feladat ellátásához szükséges megbízási szerződés megkötéséhez felhasználásra kerül, a kiválasztásra nem került érintettek adatai a kiválasztási eljárást követő 10 napon belül törlésre kerülnek.

**Adatkezelésre jogosultak:** Az Adatkezelő kiválasztásban részt vevő munkatársai, jegyző, gazdasági osztály és a KSH munkatársai.

**Az érintettek jogai:**

**1. az átlátható tájékoztatáshoz való jog** – jelen tájékoztatóval az adatkezelő információt nyújt az adatkezelés körülményeiről, vagyis többek közt arról, hogy az érintett személyes adatait ki, milyen célból, milyen alapon és meddig kezeli, valamint, hogy az érintettet az adatkezeléssel összefüggésben milyen jogok illetik meg, és az adatkezelésre vonatkozó kérdéseivel, panaszával kihez fordulhat;

**2. a személyes adataihoz való hozzáférés joga** – az érintett bármikor megkérdezheti az adatkezelőtől, hogy személyes adatainak kezelése folyamatban van-e, az adatkezelésről teljes körű tájékoztatást kérhet, továbbá kérheti, hogy személyes adatairól másolatot kapjon;

**3. személyes adatai helyesbítéséhez való jog** – az érintett kérheti, hogy az adatkezelő a pontatlan személyes adatait javítsa ki, vagy ha hiányosak, azokat egészítse ki;

**4. személyes adatainak törléséhez való jog** – az érintett kérheti, hogy személyes adatait az adatkezelő törölje;

**5. az adatkezelés korlátozásához való jog** – az érintett (pl. jogi igények előterjesztése, érvényesítése vagy védelme érdekében) kérheti, hogy személyes adatait az adatkezelő csak tárolja, és más módon ne kezelje;

**6. a helyesbítésről, törlésről vagy adatkezelés-korlátozásról tájékoztatott címzettek személyére vonatkozó tájékoztatás** – kérésére tájékoztatjuk az érintettet a hivatkozott címzettekről;

**7. adathordozhatósághoz való jog** – az érintett kérheti, hogy az adatkezelő az érintett által rendelkezésre bocsátott személyes adatait tagolt, széles körben használt, géppel olvasható formátumban megkapja vagy egy másik adatkezelőnek továbbítsa. Ez a jog csak a hozzájárulás vagy szerződés alapján kezelt adatok vonatkozásában illeti meg az érintettet, feltéve, hogy az adatkezelés automatizált eszközökkel történik;

**8. tiltakozáshoz való jog** – az érintett saját helyzetével kapcsolatos okokból bármikor tiltakozhat személyes adatainak kezelése ellen, feltéve, hogy az adatkezelés jogalapja jogos érdek vagy az adatkezelés közérdekű, vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;

**9. jogorvoslathoz való jog** – az érintett jogainak megsértése esetén az Adatkezelőhöz vagy a Nemzeti Adatvédelmi és Információszabadság Hatósághoz vagy bírósághoz fordulhat.

Az érintett segítséget kérhet a személyes adatainak kezelésével összefüggő döntések meghozatalában, valamint a jogainak biztosításával kapcsolatban az Adatkezelőnél az adatvédelmi tisztviselői pozíciót betöltő személytől is.

További jogorvoslati lehetőségek: A Nemzeti Adatvédelmi és Információszabadság Hatóság (NAIH) 1055 Budapest, Falk Miksa u. 9-11. Honlap: www.naih.hu Tel.: +36-1-391-1400 Magyarországon a pert - az érintett választása szerint - az érintett lakóhelye vagy tartózkodási helye szerinti törvényszék előtt is megindíthatja.